kinderregte | © My Klaskamer - idees en gedagtes uit 'n juffrou se pen
Juffer	2021	kind, Kinderdag, kinderregte, kinders	Lewer kommentaar
Juffer	2021	beskerm, kinderbeskermingsweek, kinderregte, regte, veilig	Lewer kommentaar
Die Kinderbeskermingsweek begin op die 30ste Mei. Loer gerus na dokumente soos die Kinderwet (Engels) of na vorige skrywes oor kinderregte, veiligheid en beskerming.
Juffer	afrikaans, kind, kinders, probleem, skool	acvv, kinderregte, kindersorg, maatskaplik, mishandeling	Lewer kommentaar
Daar is min dinge wat my so grief soos 'n verwaarloosde kind…en daar vergeet ek toe byna dat dit Kinder Beskermingsweek is. Ek heg 'n paar skakels na webtuistes aan waar u kan inligting kry oor kinderregte en –veiligheid.
Dis 'n onderwerp waaroor 'n mens moeilik praat, want ons wil veiligheid en versorging van kinders as vanselfsprekend aanvaar. Ongelukkig is daar kinders in elke klas wat dalk wees gelaat is, mishandel word, honger ly…noem maar op. Die maatskaplike probleme en uitvalle vorm 'n belangrike kwelpunt in die versorging van kinders. Daarom is dit een van die eerste dinge waarna ons as opvoeders moet kyk…Sukkel die kind dalk akademies of op sosiale vlak weens huislike probleme? Gebeur daar dinge tuis (of elders) wat die kind se psige kan afbreek? Is daar iemand in die skool wat sal kan help indien 'n kind mishandeling of verwaarlosing aanmeld? Waar meld ek die kwessies en probleme aan?
In ons skool praat ons weekliks in graad-verband – die sogenoemde leerderbesprekings. Probleme word dan skriftelik in 'n boek genoteer en aan die Opvoeder Ondersteuningspan (OOS / EST / ILST / Hulpspan) gerapporteer. Indien daar aspekte soos maatskaplike probleme genoem word, word dit met die hoof van die Hulpspan (in ons geval die skoolhoof) bespreek en 'n plan van aksie word bedink. Ongereelde skoolbywoning tel ook onder hierdie afdeling. Die situasie word gemonitor en die opvoeder gaan voort om kontak met die ouers te probeer maak om die saak aan te roer. Teen die einde van die kwartaal sit die Hulpspan met elke opvoeder en word elke leerder op die klaslys bespreek (± 'n periode per klas / opvoeder). Ons probeer dan om saam aan oplossings te dink. Bv. 'n geleentheid skool toe saam met 'n buurman of die beskikbaar stelling van 'n klas vir die voltooiing van huiswerk…Dit maak nie saak hoe eenvoudig of hoe ingewikkeld die probleem is nie – dit word aangeraak. Indien ons nie seker is of die probleem by maatskaplike dienste aangemeld moet / kan word nie, skakel ons die maatskaplike werkers om uit te vind. Weet eerder waar die grense lê as om die kind verwese te laat. Hou altyd die nommers van die plaaslike ACVV of Kindersorg sigbaar in die klas en verduidelik aan kinders dat hulle die reg het om oor hul probleme te praat.